
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 60
                                                                  26 martie 2026
privind desfășurarea concursului de biciclete pentru copii, denumit „Roți vesele în Cetatea Medievală”, organizat de Asociația de Ciclism și Ecologie Sighișoara (AceS) și punerea la dispoziție, cu titlu gratuit, a terenului aparținând domeniului public din Cetatea Medievală (Piața Muzeului și strada Mănăstirii), pe perioada desfășurării concursului

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.891/09.03.2026 şi la Consiliul Local Sighișoara cu nr. 11.469/17.03.2026, de referatul de aprobare, înregistrat cu nr. 9.890/09.03.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere adresa înregistrată la Municipiul Sighișoara cu nr. 8.259/25.02.2026, prin care Asociația de Ciclism și Ecologie Sighișoara (AceS) solicită sprijin logistic pentru organizarea și desfășurarea concursului „Roți vesele în Cetatea Medievală”, prin punerea la dispoziție, cu titlu gratuit, a terenurilor ce aparțin domeniului public din Cetatea Medievală, respectiv Piața Muzeului și strada Mănăstirii, în data de 26 aprilie 2026, între orele 06:00 și 15:00, pentru organizarea și desfășurarea acestui concurs;

Având în vedere că acest concurs se adresează micilor bicicliști din Sighișoara, cu vârste cuprinse între 4 și 10 ani, și are ca scop promovarea unui stil de viață sănătos, încurajarea activităților în aer liber și dezvoltarea abilităților motrice ale copiilor;

Ţinând cont de prevederile art. 349 și de cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, care stipulează că bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 9.893/09.03.2026, prin care se propune desfășurarea concursului de biciclete pentru copii, denumit „Roți vesele în Cetatea Medievală”, organizat de Asociația de Ciclism și Ecologie Sighișoara (AceS) și punerea la dispoziție, cu titlu gratuit, a terenului aparținând domeniului public din Cetatea Medievală (Piața Muzeului și strada Mănăstirii), pe perioada desfășurării concursului;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și lit. „d”, alin. (6) lit. „a”, alin. (7) lit. „e”, lit. „f” și lit. „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

             H O T Ă R Ă Ş T E:
Art. 1. (1) Se aprobă desfășurarea concursului de biciclete pentru copii „Roți vesele în Cetatea Medievală”, organizat de Asociația de Ciclism și Ecologie Sighișoara (AceS), în data de 26 aprilie 2026, între orele 06:00 și 15:00.

(2) Se aprobă ca perimetrul de desfășurare al concursului de biciclete pentru copii „Roți vesele în Cetatea Medievală”, organizat de Asociația de Ciclism și Ecologie Sighișoara (AceS), în data de 26 aprilie 2026, între orele 06:00 și 15:00, să cuprindă domeniul public din Cetatea Medievală, respectiv: Piața Muzeului și strada Mănăstirii. 

(3) Se aprobă accesul în Cetatea Medievală din Sighișoara a bicicletelor participante la concursul de biciclete pentru copii „Roți vesele în Cetatea Medievală”, organizat de Asociația de Ciclism și Ecologie Sighișoara (AceS), în data de 26 aprilie 2026, între orele 06:00 și 15:00.

(4) Administratorul activității de acces auto în Cetatea Medievală din Sighișoara va fi notificat, în timp util, prin grija Municipiului Sighișoara, cu privire la accesul în Cetatea Medievală din Sighișoara a bicicletelor participante la concursul de biciclete pentru copii „Roți vesele în Cetatea Medievală”, organizat de Asociația de Ciclism și Ecologie Sighișoara (AceS), în data de 26 aprilie 2026, între orele 06:00 și 15:00, în vederea desfășurării concursului organizat.

(5) Organizatorului concursului îi revine exclusiv obligația de asigurare a serviciului acordării primului ajutor, a ordinii publice și a salubrității în perimetrul de desfășurare al concursului pe care îl organizează. De asemenea este obligat să asigure și personal abilitat pentru îndrumarea competitorilor care participă la concurs pe tot parcursul traseului concursului și se îngrijește de siguranța acestora și a celor care asistă la concurs ca susținători ai competitorilor. 

(6) Pentru buna desfășurare a concursului, cade în sarcina exclusivă a organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi Mureș, Inspectoratul pentru Situaţii de Urgenţă Mureș și Direcția Publică Poliţia Locală din cadrul Municipiului Sighișoara.

Art. 2. Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Muzeului și strada Mănăstirii, în data de 26 aprilie 2026, între orele 06:00 și 15:00, către Asociația de Ciclism și Ecologie Sighișoara (AceS), în vederea desfășurării concursului de biciclete pentru copii „Roți vesele în Cetatea Medievală”, concurs organizat de Asociația de Ciclism și Ecologie Sighișoara (AceS), potrivit planului de situaţie, anexa nr. 1 la prezenta hotărâre.

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Compartimentul Administrarea Domeniului Public şi Privat – Direcţia Arhitect Șef, Serviciul Relaţii Publice, Comunicare, Protocol și Administrativ, Compartimentul Cadastru şi Administrarea Terenurilor Agricole şi Forestiere – Direcţia Arhitect Șef, Compartimentul Situații de Urgență, Serviciul Monitorizare Servicii Publice, Guvernanță Corporativă, Direcția Publică Poliţia Locală din cadrul Municipiului Sighișoara, S.C. ECOSERV SIG S.R.L. și Asociația de Ciclism și Ecologie Sighișoara (AceS). 

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

      Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Administrarea Domeniului Public şi Privat – Direcţia Arhitect Șef;

  1 ex. Serviciul Relaţii Publice, Comunicare, Protocol și Administrativ;

  1 ex. Compartimentul Cadastru şi Administrarea Terenurilor Agricole şi Forestiere – Direcţia Arhitect Șef;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Situații de Urgență;

  1 ex. Direcția Publică Poliţia Locală;

  1 ex. S.C. ECOSERV SIG S.R.L.;

  1 ex. Asociația de Ciclism și Ecologie Sighișoara (AceS).

16 ex.  

B.A.

